**Viktig informasjon til foretak som bruker utenlandske underleverandører.**

**Rapporteringsplikt og foretaks solidaransvar for skattetrekk og arbeidsgiveravgift ved innleie av arbeidskraft. Her får du nyttig informasjon om regelverket samt et eksempel som er relevant ved bruk av utenlandsk underleverandør i kontraktskjeden.**

Når et foretak bruker en utenlandsk underleverandør til å utføre arbeid i Norge, skal opplysninger om oppdraget og arbeidstakere sendes til Sentralskattekontoret for utenlandssaker (SFU).

Opplysninger om oppdrag og arbeidstakere på oppdraget rapporteres på skjema RF-1199 «Opplysninger om kontrakt, oppdragstaker og arbeidstakere». Fristen for å sende inn opplysningene er snarest, og senest 14 dager etter at arbeidet er påbegynt. Opplysningene skal sendes inn uavhengig av oppdragstakers og arbeidstakers eventuelle skatteplikt til Norge.

Leier du inn arbeidstakere, har du et solidaransvar for innbetaling av forskuddstrekk, arbeidsgiveravgift og innsending av A-melding. Solidaransvar innebærer at skattemyndighetene kan forholde seg til både oppdragsgiver og oppdragstaker ved innkreving.

Dersom du har utenlandsk underleverandør er det viktig at du er oppmerksom på at

* Den utenlandske underleverandøren er registrert i Brønnøysundregistrene
  + Alle som driver næring i Norge skal ha et norsk organisasjonsnummer
* Dersom du har en innleiekontrakt:
  + Har du solidaransvar for rapportering på A-melding og betaling av skattetrekk og arbeidsgiveravgift
  + Du bør ha en avtale om at skattetrekk er dokumentert innbetalt før faktura betales
* Dersom du har en entreprisekontrakt:
  + Har du mottatt faktura med MVA: Sjekk at underleverandøren er registrert i MVA-manntallet
* Du er ansvarlig for at oppdrag og arbeidstakere blir rapportert på skjema RF-1199 "Opplysninger om kontrakt, oppdragstaker og arbeidstakere".

Eksempel:

* A og B har begge plikt til å rapportere oppdraget gitt fra B til U.
* A har ikke plikt til å rapportere oppdraget gitt til B.
* A, B og U har plikt til å rapportere arbeidstakere hos U som benyttes på oppdraget.

Norsk hovedoppdragsgiver A

Norsk oppdragsgiver B

Utenlandsk oppdragstaker U

* Har du sikret deg at rapporteringsplikten på skjema RF-1199 overholdes nedover i kontraktskjeden?
  + Be om kopi av innrapporterte RF-1199, enten Altinn-rapportering eller papirskjema
  + Foreta internkontroll mot portliste, mannskapsliste eller HMS-liste.

For mer informasjon se våre nettsider taxnorway.no eller skatteetaten.no